hotchpotch/miracl-hf-unified huggingface dataset:
বিক্রম চট্টোপাধ্যায়
বিক্রম চট্টোপাধ্যায় (জন্ম: ১৭ মে, ১৯৮৮) হলেন একজন বাঙালি চলচ্চিত্র ও টেলিভিশন অভিনেতা। তাঁর অভিনীত প্রথম ছবিটি ছিল ২০১২ সালে মুক্তিপ্রাপ্ত মৈনাক ভৌমিক পরিচালিত ছবি "বেডরুম"। এই ছবিতে একটি ছোটো ভূমিকায় অভিনয় করলেও তাঁর অভিনয় অচিরেই সকলের দৃষ্টি আকর্ষণ করে। সেই বছরই তিনি অভিনয় করেন বাপ্পাদিত্য বন্দ্যোপাধ্যায় পরিচালিত "এলার চার অধ্যায়" ছবিতে। এই ছবিটি নির্মিত হয়েছিল রবীন্দ্রনাথ ঠাকুরের "চার অধ্যায়" উপন্যাস অবলম্বনে। এই ছবিতে বিক্রম অন্যতম প্রধান ভূমিকায় অভিনয় করেছিলেন। এরপর তিনি অভিনয় করেন "আমি আর আমার গার্লফ্রেন্ডস", "হইচই", "বৃত্ত" সহ বেশ কয়েকটি ছবিতে অভিনয় করে নিজেকে বাংলা চলচ্চিত্রের অন্যতম প্রধান অভিনেতা হিসেবে প্রতিষ্ঠা করেন। "ইচ্ছেনদী" নামে একটি বাণিজ্য-সফল দৈনিক টেলিভিশন ধারাবাহিকে প্রধান চরিত্র অনুরাগের ভূমিকায় অভিনয় করে বিক্রম বিপুল জনপ্রিয়তা অর্জন করেন। এছাড়া "সাহেব বিবি গোলাম" চলচ্চিত্রে জিকোর ভূমিকায় অভিনয় করেও বিক্রম সমালোচকদের প্রশংসা অর্জন করেছিলেন।
২০১৭ সালে "ক্যালকাটা টাইমস" বিক্রমকে "টেলিল্যান্ড’স হটেস্ট ম্যান" আখ্যা দেয় এবং ওই পত্রিকার "সর্বাধিক কাঙ্ক্ষিত পুরুষ" তালিকায় তিনি ৫ম স্থান অধিকার করেন।
তেজগাঁও উন্নয়ন সার্কেল
তেজগাঁও উন্নয়ন সার্কেল বাংলাদেশের একটি প্রশাসনিক সার্কেল ও একমাত্র সার্কেল। ঢাকা জেলার দোলাইপাড়ে প্রায় চার একর জমির উপর অবস্থিত।
ঢাকা মহানগরির ১৬ টি ইউনিয়ন নিয়ে এই সার্কেল গঠিত। তেজগাঁও উন্নয়ন সার্কেল এই ইউনিয়নের যোগাযোগ, অবকাঠামো উন্নয়নসহ অনান্য সকল কর্মকান্ড তদারকি এবং পরিচালনা করে। তেজগাঁও উন্নয়ন সার্কেলের নির্বাহী প্রধান হলেন সার্কেল অফিসার যিনি সার্কেলের আওতাধীন সকল কার্যাক্রম তদারকি করেন। এই সার্কেলের ইউনিয়নগুলি হল:
এই সার্কেল বিলুপ্ত করে এর বেরাইদ, বাড্ডা, ভাটারা, সাঁতারকুল, হরিরামপুর, উত্তরখান, দক্ষিণখান ও ডুমনী ইউনিয়ন ঢাকা উত্তর সিটি করপোরেশন অধীনে ও শ্যামপুর, মাতুয়াইল, ডেমরা, দনিয়া, সারুলিয়া, দক্ষিণগাঁও, নাসিরাবাদ ও মাণ্ডা ইউনিয়ন ঢাকা দক্ষিণ সিটি করপোরেশন অধীনে নেয়ার পরিকল্পনা নেয়া হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ইউনিয়নগুলো ডিসিসির অন্তর্ভুক্ত করার কাজ শুরু হয়।
মিনগাজিক জেলা
মিনগাজিক জেলা (ফার্সি: ولسوالی منگجک) আফগানিস্তানের জওজান প্রদেশের কেন্দ্রীয় অংশে অবস্থিত একটি জেলা। ভৌগলিক অবস্থান অনুযায়ী জেলাটির পশ্চিমে খাজা দুু কোহ ও খামাইব জেলার সীমানা, উত্তরে কার্কিন জেলা, পূর্বে মার্দিয়ান জেলা এবং দক্ষিণে আকছা জেলা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৮,১০০ জন এর মত। জেলাটির কেন্দ্রীয় অঞ্চলের নাম হচ্ছে মিনগাজিক নামক গ্রাম, যা জেলাটির দক্ষিণ অংশে অবস্থান করছে এবং উত্তরপশ্চিম থেকে মাত্র কয়েক মাইল দূরে আকছা জেলা অবস্থিত।
সন্দীপ্তা সেন
সন্দীপ্তা সেন একজন বাংলা ভাষার টেলিভিশন অভিনেত্রী। তাঁর প্রথম ধারাবাহিক "দূর্গা"। এতে 'দূর্গা' চরিত্রে অভিনয়ের জন্য তিনি ২০০৯ ও ২০১০ সালে টেলি সম্মান অ্যাওয়ার্ড পান। এরপর ২০১৪, ২০১৫ ও ২০১৭ সালেও শ্রেষ্ঠ অভিনেত্রী হিসেবে টেলি সম্মান অ্যাওয়ার্ড অর্জন করেন।
তিনি আশুতোষ কলেজ থেকে মনোবিজ্ঞানে স্নাতক সম্পন্ন করেন। এরপর কলকাতা বিশ্ববিদ্যালয়ের অধীনে রাজাবাজার বিজ্ঞান কলেজ থেকে প্রায়োগিক মনোবিজ্ঞানে মাস্টার্স সমাপ্ত করেন।
সত্ত্ব
সত্ত্ব (সংস্কৃত: सत्त्व) হল তিনটি গুণ বা "অস্তিত্বের মাধ্যম"-এর (প্রবণতা, গুণাবলী, বিশেষণ) একটি, হিন্দু দর্শনশাস্ত্রের সাংখ্য বিদ্যালয় দ্বারা বিকশিত একটি দার্শনিক ও মানসিক ধারণা। অন্য দুটি গুণ হচ্ছে "রজঃ" (আবেগ এবং কার্যকলাপ) ও "তমঃ" (ধ্বংস, বিশৃঙ্খলা)। সত্ত্ব হল ধার্মিকতা, ইতিবাচকতা, সত্য, শান্ততা, ভারসাম্য, শান্তিপূর্ণতা, এবং মহত্ত্বের গুণ যা ধর্ম ও জ্ঞানের দিকে নিয়ে যায়।
কারকিন জেলা
কারকিন জেলা আফগানিস্তানের জওজান প্রদেশের উত্তর অঞ্চলের ছোট একটি জেলা। ভৌগলিক অবস্থান অনুযায়ী জেলাটির সীমানা; উত্তরে তুর্কমেনিস্তানের আমু দারিয়া নদী, পশ্চিমে খামাইব জেলা, দক্ষিণে মিনগাজিক ও মার্দিয়ান জেলা এবং পূর্বে বাল্‌খ প্রদেশ। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২১,৪০০ জন এর মত। জেলাটির কেন্দ্রীয় শহরের নাম হচ্ছে কারকিন, যেটি আমু দরিয়া নদীর তীরে অবস্থিত।
কুশ টেপা জেলা
কুশ টেপা জেলা আফগানিস্তানের জওজান প্রদেশের একটি জেলা। এটি আফগানিস্তানের ক্ষুদ্রতম জেলাগুলির মধ্যে অন্যতম একটি জেলা হিসেবে পরিচিত।
শক্তিপাত
শক্তিপাত (সংস্কৃত, "শক্তি" "(মানসিক) শক্তি" এবং "পাত", "পতন" থেকে) বলতে হিন্দুধর্মে অন্য ব্যক্তির দ্বারা এক ব্যক্তির উপর আধ্যাত্মিক শক্তির সংক্রমণ (বা সম্মতি) বোঝায়। শক্তিপাতকে পবিত্র শব্দ বা মন্ত্রের মাধ্যমে, বা বর্ণন, চিন্তাধারা বা স্পর্শ দ্বারা প্রেরণ করা যেতে পারে — শেষ পর্যন্ত সাধারণত আজ্ঞা চক্রে বা প্রাপকের তৃতীয় চক্ষুতে।
শক্তিপাতকে গুরু বা দিব্য দার্শনিকের তরফ থেকে অনুগ্রহ বলে মনে করা হয়। এটি জোর করে প্রয়োগ করা যায় না, কোনো প্রাপক এটি ঘটাতে পারে না। ঈশ্বর বা গুরুর চেতনাটি শিষ্যদের আত্মায় প্রবেশের জন্য করা হয়, ঘরানার বা গুরুর আধ্যাত্মিক পরিবারের (কুল) মধ্যে একটি দীক্ষা গঠন করে। একটি ফুল বা ফলের মত একটি বস্তুর মাধ্যমে শক্তিপাত ব্যক্তিতে বা দূরত্বে প্রেরণ করা যেতে পারে বলে মনে করা হয়।
কাশ্মিরি শৈবধর্মে, এর তীব্রতার উপর নির্ভর করে, শক্তিপাতকে শ্রেণীবদ্ধ করা যেতে পারে:
শিবিরঘান জেলা
শিবিরঘান জেলা (শেবারঘান) আফগানিস্তানের জওজান প্রদেশের দক্ষিণ অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির সীমানা; পশ্চিমে ফারিয়াব প্রদেশ, উত্তরে খাজা দু কোহ জেলা, পূর্বে আকছা জেলা এবং সার-ই পোল প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১৪৩,৯০০ জন এর মত। জেলাটির কেন্দ্রীয় প্রাদেশিক রাজধানী হচ্ছে শেবারঘান। জেলাটির কেন্দ্র থেকে হেরাত, কাবুল, আন্দখয় ও মাজারী শরীফের দিকে প্রধান রাস্তা রয়েছে। শেবারঘান বিমানবন্দর মূলত শেবারঘান ও আকছার মধ্যে অবস্থান করছে।
মাসুদুর রহমান (আম্পায়ার)
মাসুদুর রহমান (জন্ম ১৩ এপ্রিল ১৯৭৫) একজন বাংলাদেশী ক্রিকেট আম্পায়ার যিনি পূর্বে প্রথম-শ্রেণীর ক্রিকেট এবং এ তালিকাভুক্ত স্তরে খেলেছিলেন।
২০০০-০১ সালে ঢাকা মহানগরীর হয়ে এই ডানহাতি ব্যাটসম্যান ও অফ ব্রেক করা বোলারের অভিষেক হয়। ২০০১-০২ মৌসুমে তিনি বরিশাল বিভাগের হয়ে খেলেন ও ২০০৩-০৪ থেকে ২০০৪-০৫ মৌসুমে তিনি ঢাকা বিভাগের হয়ে খেলেন। তিনি একটি প্রথম-শ্রেণীর অর্ধশতক করেন, যেটি তিনি তার পূর্বের দল ঢাকা বিভাগের বিপক্ষে করেন। এছাড়া তিনি একম্যাচে চট্টগ্রাম বিভাগের বিপক্ষে ১০২ রানের বিনিময়ে ৪ উইকেট লাভ করেছিলেন যেটি প্রথম-শ্রেণীর ক্রিকেটে তার সেরা বোলিং পরিসংখ্যান।
অবসর গ্রহণের কিছু পরই মাসুদুর আম্পায়ার হন। ২০০৭ সালের নভেম্বরে এ তালিকার ম্যাচে আম্পায়ার হিসেবে তার অভিষেক হয় ও ২০০৮ সালের ডিসেম্বরে প্রথম-শ্রেণীর ম্যাচে আম্পায়ার হিসেবে তার অভিষেক হয়। ২০১৬ সালের অক্টোবরে ইংল্যান্ডের বাংলাদেশ সফরকালে বাংলাদেশ ক্রিকেট বোর্ডের একাদশ বনাম ইংল্যান্ডের মধ্যকার একদিনের প্রস্তুতিমূলক খেলায় তিনি আম্পায়ারের দায়িত্ব পালন করেন। ২১ জানুয়ারি ২০১৮ সালে ২০১৭-১৮ বাংলাদেশ ত্রি-দেশীয় সিরিজে শ্রীলঙ্কা বনাম জিম্বাবুয়ের মধ্যকার এক দিনের আন্তর্জাতিক খেলা পরিচালনা মাধ্যমে আম্পায়ার হিসেবে তার অভিষেক হয়। ১৮ ফেব্রুয়ারি ২০১৮ সালে তিনি তার প্রথম টি২০ আন্তর্জাতিক খেলা পরিচালনা করেন, খেলাটি বাংলাদেশ বনাম শ্রীলঙ্কার মধ্যকার ছিল।
পাঁশকুড়া পশ্চিম বিধানসভা কেন্দ্র
পাঁশকুড়া পশ্চিম (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৫ নং পাঁশকুড়া পশ্চিম বিধানসভা কেন্দ্রটি পাঁশকুড়া সমষ্টি উন্নয়ন ব্লক এর অন্তর্গত।
পাঁশকুড়া পশ্চিম বিধানসভা কেন্দ্রটি ৩২ নং ঘাঁটাল লোকসভা কেন্দ্রের অন্তর্গত। পূর্বে এটি পাঁশকুড়া লোকসভা কেন্দ্র এর অন্তর্গত ছিল।
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, সিপিআইয়ের চিত্তরঞ্জন দাস ঠাকুর পাঁশকুড়া পশ্চিম কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের জাইদুল খানকে পরাজিত এবং ২০০১ ও ১৯৯৬ সালে তৃণমূল কংগ্রেস/কংগ্রেস এর জাকিউর রহমান খানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে সিপিআইয়ের ওমর আলি 
কংগ্রেসের শেখ গোলাম মুর্শেদকে পরাজিত করেন, ১৯৮৭ সালে কংগ্রেসের অসিত বরণ সামন্তকে, ১৯৮২ সালে কংগ্রেসের জ্যোতি কুমার রায়কে এবং ১৯৭৭ সালে জনতা পার্টির জ্যোতি কুমার রায়কে পরাজিত করেন।
১৯৭২ ও ১৯৭১ সালে সিপিআইয়ের শেখ ওমর আলি জয়ী হন। বাংলা কংগ্রেসের অহিন্দ্র মিশ্রা ১৯৬৯ সালে জয়ী হন। ১৯৬৭ সালে বাংলা কংগ্রেসের আর.কে.প্রামাণিক জয়ী হন। ১৯৬২ এবং ১৯৫৭ সালে কংগ্রেসের শ্যামাদাস ভট্টাচার্য জয়ী হন। স্বাধীন ভারতের প্রথম নির্বাচনে ১৯৫১ সালে, পাঁশকুড়া কেন্দ্রে দুইটি আসন ছিল ১. পাঁশকুড়া নর্থ ২. পাঁশকুড়া সাউথ। কংগ্রেসের রজনীকান্ত প্রামাণিক পাঁশকুড়া নর্থ থেকে জয়ী হন, কংগ্রেসের শ্যামাদাস ভট্টাচার্য পাঁশকুড়া সাউথ থেকে জয়ী হন।
বিশিগ্রাম উপত্যকা
বিশিগ্রাম উপত্যকা (بیشیگرام) পাকিস্তানের খাইবার পাখতুনখোয়া প্রদেশের সোয়াত জেলায় অবস্থিত। বিশিগ্রাম সমুদ্রপৃষ্ঠ থেকে ৪৩৩৫ মিটার উচ্চতায় অবস্থিত। বিশিগ্রাম মদিয়ান থেকে ৫ কিলোমিটার ও মিনগোরা থেকে ৫৭ কিলোমিটার দূরে অবস্থিত। বিশিগ্রাম হ্রদ বিশিগ্রাম উপত্যকার পূর্ব দিকে মদিয়ানের কাছাকাছি অবস্থিত।
এই উপত্যকায় প্রায়-বিলুপ্ত বাদেশি ভাষার সর্বশেষ স্থানীয় বক্তা পাওয়া গেছে।
আখতার আহমেদ
আখতার আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আখতার আহমেদের জন্ম ঢাকায়। তাঁর বাবার নাম আবদুস সুলতান মল্লিক এবং মায়ের নাম মনিরুননেছা মল্লিক। তাঁর স্ত্রীর নাম খুকু আহমেদ। তাঁর এক ছেলে। আখতার আহমেদের ছোট ভাই মঞ্জুর আহমেদও মুক্তিযোদ্ধা এবং বীর প্রতীক খেতাবধারী।
পাকিস্তান সেনাবাহিনীর মেডিকেল কোরে চাকরি করতেন আখতার আহমেদ। চিকিৎসক হিসেবে কর্মরত ছিলেন কুমিল্লা সেনানিবাসে। এখানে ছিল চতুর্থ ইস্ট বেঙ্গল রেজিমেন্ট। মার্চের মাঝামাঝি সম্ভাব্য ভারতীয় হামলা মোকাবিলার কথা বলে চতুর্থ ইস্ট বেঙ্গল রেজিমেন্টকে সেনানিবাসের বাইরে পাঠানো হয়। তখন তাঁকেও এই ইউনিটের সঙ্গে সংযুক্ত করা হয়।
১৯৭১ সালের ২৫ মার্চের আগে চতুর্থ ইস্ট বেঙ্গল রেজিমেন্টের একাংশের অবস্থান ছিল ব্রাহ্মণবাড়িয়ায়। আখতার আহমেদও ছিলেন সেখানে। ২৭ মার্চ শাফায়াত জামিলের (বীর বিক্রম) নেতৃত্বে তাঁরা বিদ্রোহ করে মুক্তিযুদ্ধে যোগ দেন। এই বিদ্রোহে আখতার আহমেদ গুরুত্বপূর্ণ ভূমিকা পালন করেন। পরে ২ নম্বর সেক্টরে অস্থায়ী হাসপাতাল প্রতিষ্ঠা করে মুক্তিযোদ্ধাদের চিকিৎসাসেবা দেন তিনি। পাশাপাশি প্রত্যক্ষ যুদ্ধেও অংশ নেন। ২ নম্বর সেক্টরের অধিনায়ক খালেদ মোশাররফ (বীর উত্তম) বলেছিলেন, যখন তিনি যুদ্ধ চালায়ে যাচ্ছেন এবং যুদ্ধ ধীরে ধীরে তীব্রতর হচ্ছিল, তখন আমার সেনাদলে আহত ও নিহতের সংখ্যাও বেড়ে চলছিল। সে সময় আমার সৈনিক এবং গণবাহিনীর জন্য চিকিৎসার বন্দোবস্তু ছিল না। শুধু একজন চিকিৎসক ছিলেন এবং তিনি ছিলেন আখতার আহমেদ। তিনি কোম্পানির কমান্ডার হিসেবে দায়িত্ব পালন করেন এবং চিকিৎসক হয়েও একজন যোদ্ধা হিসেবে বিশেষ কৃতিত্বের পরিচয় দেন।
মুক্তিযোদ্ধাদের দলে আহতের সংখ্যা যখন বেশ বেড়ে যায় এবং অনেক সময় দ্রুত চিকিৎসার অভাবে অনেক সৈনিক বা গণবাহিনীর মুক্তিযোদ্ধারা রক্তক্ষয় হয়ে মারা যেতে থাকে। পরে ঢাকা থেকে কিছুসংখ্যক ছেলেমেয়ে এসে এ সেক্টরে আশ্রয় নেয়। এদের মধ্যে দু-একজন শিক্ষানবিশ চিকিৎসকও ছিল। এসব ছেলেমেয়ে নিয়ে আখতার আহমেদ কয়েকটি তাঁবুতে মতিনগরে হেডকোয়ার্টারের কাছে মুক্তিযোদ্ধাদের জন্য প্রথম বাংলাদেশ হাসপাতালের ভিত্তি স্থাপন করেন। ২ নম্বর সেক্টরে স্থাপিত এই হাসপাতালের নাম ছিল ‘বাংলাদেশ হাসপাতাল’। মে মাসে এটি আগরতলার মতিনগরে স্থাপন করা হয়। জুলাই মাসে নিরাপত্তার কথা বিবেচনা করে হাসপাতালটি সীমান্ত এলাকা থেকে অপেক্ষাকৃত দূরবর্তী এলাকায় স্থানান্তর করা হয়। পরে বিশ্রামগঞ্জে আবার স্থানান্তর করে তা আরও প্রসারিত করা হয়। তখন এই হাসপাতালের শয্যা ছিল ২০০। অন্যান্য সেক্টরের চেয়ে ২ নম্বর সেক্টরের বাংলাদেশ হাসপাতালের চিকিৎসাব্যবস্থা ছিল ব্যাপক।
ময়না বিধানসভা কেন্দ্র
ময়না (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৬ নং ময়না বিধানসভা কেন্দ্রটি ময়না সমষ্টি উন্নয়ন ব্লক এবং অনন্তপুর-২, অনন্তপুর-২, নীলকুন্ঠিয়া, শ্রীরামপুর-১ ও শ্রীরামপুর-২ গ্রাম পঞ্চায়েত গুলি তমলুক সমষ্টি উন্নয়ন ব্লক এর অন্তর্গত।
ময়না বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
২০০৬ সালে রাজ্য বিধানসভা নির্বাচনে, সিপিআই (এম) এর শেখ মুজিবুর রহমান ২০৬ নং ময়না কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের প্রফুল্ল কুমার বারাইকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর দীপক বেরা ২০০১ সালে তৃণমূল কংগ্রেসের ভূষণ চন্দ্র দোলাইকে এবং ১৯৯৬ সালে কংগ্রেসের মানিক ভৌমিককে পরাজিত করেন। কংগ্রেসের মানিক ভৌমিক ১৯৯১ সালে সিপিআই (এম) এর দীপক বেরাকে পরাজিত করেন। সিপিআই (এম) এর পুলিন বেরা ১৯৮৭ সালে কংগ্রেসের রেখারানী দেবকে পরাজিত করেন। সিপিআই (এম) এর পুলক বেরা ১৯৮২ এবং ১৯৭৭ সালে কংগ্রেসের ভূষণ চন্দ্র দোলাইকে পরাজিত করেন।
সিপিআইয়ের কানাই লাল ভৌমিক ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ এবং ১৯৫৭ সালে কংগ্রেসের অনঙ্গ মোহন দাস জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের কানাই লাল ভৌমিক ময়না আসন থেকে জয়ী হন।
বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস
বাংলাদেশ ইনস্টিটিউট অব ট্রপিকাল এন্ড ইনফেকসিয়াস ডিজিসেস একটি সরকারি স্নাতকোত্তর শিক্ষা প্রতিষ্ঠান এবং হাসপাতাল। এটি ফৌজদারহাট এলাকায় অবস্থিত। ২০১৩ সালে এটি যাত্রা শুরু করে। ২০ শয্যা বিশিষ্ট একটি সংক্রামক রোগের হাসপাতাল এখানে রয়েছে। ঢাকার বাইরে এটিই একমাত্র ট্রপিক্যাল ও সংক্রামক রোগের হাসপাতাল।
বাংলাদেশ সরকার ২০১৩ সালে ট্রপিক্যাল ও সংক্রামক রোগের চিকিৎসার জন্য এই হাসপাতালটি প্রতিষ্ঠা করে। প্রধানমন্ত্রী শেখ হাসিনা এটির উদ্বোধন করেন।
জ্যাকবস পাবলিশার্স
জ্যাকবস পাবলিশার্স () হল বিজ্ঞান, চিকিৎসাশাস্ত্র, রসায়ন, প্রকৌশল, এবং ঔষধালয় ক্ষেত্রে বিভিন্ন আন্তর্জাতিক জার্নালের প্রকাশক। ভারতের হায়দ্রাবাদ, এবং যুক্তরাষ্ট্রের অস্টিন, টেক্সাসকে কেন্দ্র করেই মূলত এর কার্যক্রম পরিচালিত।
জ্যাকবস পাবলিশার্স এলএলসি যাত্রা শুরু করে ২০১৩ সালে। কোম্পানিটি প্রকাশনার জন্য মূলত উন্মুক্ত প্রবেশাধিকার প্রক্রিয়ায় মডেল ব্যবহার করে। এটি লেখকের লেখা বিনামূল্যে অনলাইন বা অন্য কোন মাধ্যমে প্রকাশ করে। কোম্পানিটি দাবি করে তারা তাদের যেকোন লেখা প্রকাশ করার পূর্বে পিয়ার রিভিউ পদ্ধতি অনুসরণ করে। এই পদ্ধতিতে একই লেখা অনেকের মাধ্যমে বিচার করা হয় যাতে লেখার শুদ্ধতা আরো বৃদ্ধি পায়।
২০১৮ সালে কোম্পানিটি ক্লিনিক্যাল ও চিকিৎসাবিজ্ঞান, জীবন বিজ্ঞান, রসায়ন, প্রকৌশল এবং ফার্মা বিষয়ক প্রায় ৭৫টি জার্নাল প্রকাশ করেছে।
জ্যাকব পাবলিশার্স বিল'স লিস্ট এর প্রিডেটরি ওপেন অ্যাক্সেস পাবলিশার্স এ স্থান পেয়েছে। কোম্পানিটির নামে অভিযোগ রয়েছে যে, তারা গবেষণা পত্র আহবান করে বিজ্ঞানী বা গবেষকদের কাছে স্পাম ইমেইল পাঠিনো, এবং স্পাম ইমেল প্রেররণকারী অন্য প্রকাশনা সংস্থাকে সহায়তা করা। সংস্থাটি এছাড়াও জার্নালের লেখকদের আপত্তিকর উপদেশ প্রদান, নিজেদের অদক্ষ সম্পাদক এবং সম্পাদকদের অন্যান্য প্রিডেটরি প্রকাশনা দলের সঙ্গে জড়িত থাকার কারণেও সমালোচিত হয়েছে।
ই-মুদ্রণ
প্রাতিষ্ঠানিক বা অ্যাকাডেমিক প্রকাশনায়, ইপ্রিন্ট বা ই-মুদ্রণ হলো গবেষণা নথির (সাধারণত কোনো জার্নাল নিবন্ধ, এছাড়াও অভিসন্দর্ভ, সম্মিলনপত্র, বইয়ের অধ্যায়, অথবা কোনো বই হতে পারে) একটি ডিজিটাল সংস্করণ যা অনলাইনে প্রবেশযোগ্য, এবং কোনো স্থানীয় সংস্থা বা প্রাতিষ্ঠান আথবা কেন্দ্রীয় (বিষয়- বা শৃঙ্খলা ভিত্তিক) ডিজিটাল সংগ্রহস্থল থেকে সংগৃহীত।
জার্নাল নিবন্ধগুলিতে প্রয়োগ করার সময়, "ই-মুদ্রণ" শব্দটি প্রাকমুদ্রণ (পিয়ার রিভিউ বা সহকর্মী পর্যালোচনার পূর্বে) এবং উত্তরমুদ্রণ (সহকর্মী পর্যালোচনার পরে) দুটোই বুঝিয়ে থাকে।
সাধারণত গবেষণা নথি ব্যতীত অন্যান্য ডিজিটাল সংস্করণ উপকরণ সমূহকে সাধারণত ই-মুদ্রণ বলা হয় না, তবে সেগুলোকে অন্যান্য নাম, যেমন ই-বুক বলা হয়।
উন্মুক্ত উদ্ধৃতি
উন্মুক্ত উদ্ধৃতি () এমন একটি প্রকল্প, যেটির উদ্দেশ্য সংস্থান বর্ণনা পরিকাঠামো (আরডিএফ)-এ উন্মুক্ত গ্রন্থপঞ্জির উদ্ধৃতি তথ্যসমূহ প্রকাশ করা। এটি মূলত "উন্মুক্ত উদ্ধৃতি করপাস" ডাটাবেস উৎপন্ন করে থাকে। আনুষ্ঠানিকভাবে ২০১০ সালে উন্মুক্ত উদ্ধৃত শুরু হয়েছে।
বাল্‌খ লিজেন্ডস
দি বাল্‌খ লিজেন্ডস ( "Da Balkh Atalān"; ) আফগানিস্তান প্রিমিয়ার লিগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। ২০১৮ সালে তারা অন্যতম সদস্য হিসেবে আফগানিস্তান প্রিমিয়ার লিগ এ যোগদান করে। আসরটির ১ম মৌসুমে আফগান অলরাউন্ডার মোহাম্মদ নবী অধিনায়কত্ব করেন এবং অস্ট্রেলিয়ার কোচ সাইমন হেলমট দলটির প্রধান কোচ হিসেবে নিযুক্ত হন। ফাইনালে কাবুল জওয়ানকে ৪ উইকেটে পরাজিত করে তারা প্রথম মৌসুমের খেতাব জিততে সক্ষম হন।
জরায়ু বিদারণ
যখন জরায়ুর পেশী প্রাচীর গর্ভধারণ বা প্রসবের সময় ছিঁড়ে যায় তাকে বলা হয় জরায়ু বিদারণ। আদর্শ উপসর্গগুলি যেমন ব্যথা বৃদ্ধি, যোনিতে রক্তপাত, সংকোচন এ পরিবর্তন, এগুলি সবসময় থাকেনা। মায়ের বা শিশুর বিকলাঙ্গতা বা মৃত্যু হতে পারে।
বিভিন্ন ঝুঁকিগুলির মধ্যে আছে সিজারিয়ান সেকশনের পর যোনি দ্বারা জন্মদান (ভিএবিসি), অন্যান্য গর্ভাশয় ক্ষত, বাধাযুক্ত প্রসব, প্রসব যন্ত্রনা আনয়ন, মানসিক আঘাত, এবং কোকেইনের ব্যবহার। সাধারণত প্রসব এর সময়ে জরায়ুর বিদারণ ঘটতে পারে, কিন্তু এটি গর্ভাবস্থাতেও ঘটতে দেখা যায়। প্রসবের সময় শিশুর হৃদস্পন্দনের হারে দ্রুত পতন দেখলে এই অবস্থার নির্ণয় করা যায়। জরায়ুজ ডেহিসেন্স একটি কম গুরুতর অবস্থা যেখানে পুরানো ঘায়ের শুধুমাত্র অসম্পূর্ণ বিদারণ দেখা যায়।
রক্তপাত নিয়ন্ত্রণে দ্রুত অস্ত্রোপচার করে শিশু প্রসব করিয়ে চিকিৎসা করা উচিৎ। রক্তপাত নিয়ন্ত্রণে হিস্টেরেক্টমি করার দরকার পড়তে পারে। রক্ত সঞ্চারণ করে রক্তের ক্ষতি প্রতিস্থাপন করা যেতে পারে। যে মহিলাদের একবার জরায়ু বিদারণ হয়েছে তাঁদের পরবর্তী গর্ভধারণের পর সিজারিয়ান সেকশন এর সুপারিশ করা হয়।
পূর্ববর্তী সিজারিয়ান সেকশন থাকলে আদর্শ পন্থায় যোনি পথে জন্মদানের সময় জরায়ু বিদারণের হার, অনুমান মত ০.৯%। যাঁদের পূর্বে একাধিক সিজারিয়ান সেকশন হয়েছে অথবা অন্য উপায়ে সিজারিয়ান সেকশন হয়েছে, তাঁদের ক্ষেত্রে এই হার অনেক বেশি। যাঁদের জরায়ুতে ক্ষত আছে, তাঁদের যোনি পথে জন্মদানের সময় ঝুঁকি মোটামুটি প্রতি ১২,০০০ জনে ১ জন। শিশুমৃত্যুর ঝুঁকি প্রায় ৬%। উন্নয়নশীল দেশের মানুষ আরও বেশি আক্রান্ত হন এবং সেক্ষেত্রে ফলাফল খারাপ।
জরায়ু বিদারণের লক্ষণ প্রাথমিকভাবে বেশ সূক্ষ্ম হতে পারে। একটি পুরানো সিজারিয়ান ক্ষত ডেহিসেন্স হতে পারে; কিন্তু প্রসবকালীন আরও চেষ্টায় মহিলাটি পেটের ব্যথা অনুভব করবেন এবং যোনিপথে রক্তপাত হবে, যদিও এই লক্ষণগুলি স্বাভাবিক প্রসব থেকে আলাদা করা কঠিন। যদিও ভ্রূণের হৃদস্পন্দনের হার কম হতে থাকা একটি লক্ষণীয় চিহ্ন, কিন্তু জরায়ু বিদারণের প্রধান লক্ষণ হল হাত দিয়ে যোনিপথ পরীক্ষা করলে ভ্রূণের স্থিতি উপলব্ধি করা যাবেনা। তলপেটে রক্তপাত হলে হাইপোভলিমিক শক হতে পারে এবং তার থেকে মৃত্যু হয়। যদিও সংশ্লিষ্ট মাতৃমৃত্যুর হার এখন এক শতাংশের কম, হাসপাতালে বিদারণ হলে ভ্রূণ মৃত্যুর হার দুই থেকে ছয় শতাংশের মধ্যে।
গর্ভাবস্থায় জরায়ু বিদারণ হলে অ্যাবডোমিনাল প্রেগন্যান্সি র সম্ভাবনা থাকে। এটিতে অ্যাবডোমিনাল প্রেগন্যান্সি দ্বারা শিশুর জন্ম সবচেয়ে বেশি সংখ্যায় ঘটে।আগের কোন সিজারিয়ান সেকশন থেকে জরায়ুতে ক্ষত সবচেয়ে সাধারণ ঝুঁকির কারণ। এক পর্যালোচনায় দেখা গেছে ৫২% মহিলার সিজারিয়ান ক্ষত ছিল। অন্য কিছু জরায়ুর আস্ত্রোপচার যেগুলিতে পুরো ভেতর পর্যন্ত কাটতে হয় (যেমন মায়োমেকটমি), অস্বাভাবিক প্রসববেদনা, অক্সিটোসিন দিয়ে প্রসব ব্যাথা বৃদ্ধি অথবা প্রস্টাগ্ল্যান্ডিনস, এবং উচ্চমাত্রায় প্যারিটি জরায়ু বিদারণের মঞ্চ তৈরী করেই রাখে। ২০০৬ সালে, প্রথম গর্ভধারনে জরায়ু বিদারণের একটি অত্যন্ত বিরল ঘটনা ঘটেছিল যেখানে ঝুঁকির কোন কারণ ছিলনা।
একটি অসম্পূর্ণ বিদারণের ক্ষেত্রে পেরিটোনিয়াম অক্ষত থাকে। সম্পূর্ণ বিদারণ হলে জরায়ুর মধ্যস্থিত যাকিছু উদর গহ্বরে অথবা ব্রড লিগামেন্ট এ ছড়িয়ে পড়ে।
আপৎকালীন অবস্থায় তরল প্রদান করে সিজারিয়ান প্রসব সহ এক্সপ্লোরেটরি লেপারোটমি এবং রক্ত সঞ্চারণ জরায়ু বিদারণের চিকিৎসার ব্যবস্থাপনা জন্য নির্দেশিত। বিদারণের প্রকৃতি এবং রোগীর অবস্থার উপর নির্ভর করে, জরায়ু মেরামত করা হতে পারে অথবা অপসারণ (সিজারিয়ান হিস্টেরেক্টমি) করা হয়। ব্যবস্থাপনায় বিলম্ব হলে মা এবং শিশু উভয়েই ঝুঁকির সম্মুখীন হয়।
এস্তাদিও মুনিসিপাল আলভারেজ ক্লারো
এস্তাদিও আলভারেজ ক্লারো হচ্ছে স্পেনের মেলিয়ায় অবস্থিত একটি স্টেডিয়াম। এটি বর্তমানে ফুটবল ম্যাচ আয়োজনের জন্য ব্যবহৃত হয় এবং এটি ইউডি মেলিয়ার নিজস্ব স্টেডিয়াম। এই স্টেডিয়ামে একত্রে ১০,০০০ দর্শক খেলা উপভোগ করতে পারে।
হিদার জোসেফ
হিদার জোসেফ () হলেন যুক্তরাষ্ট্র ভিত্তিক উন্মুক্ত প্রবেশাধিকার, বিশেষত একাডেমিক জার্নাল প্রকাশনা সংস্কার কার্যে জড়িত অধিবক্তা। বর্তমানে তিনি স্কলারি পাবলিশিং অ্যান্ড একাডেমিক রিসোর্স কোয়ালিশন (SPARC - স্পার্ক)-এর নির্বাহী পরিচালক এবং পাবলিক লাইব্রেবি অব সায়েন্স (পিএলওএস)-এর পরিচালনা বোর্ডের সদস্য।
১৯৯০'এর দশকের শেষের দিকে জোসেফ "মলিক্যুলার বায়োলজি অফ দ্যা সেল"-এর সম্পাদক ছিলেন।
জোসেফ বিজ্ঞানীদের গবেষণা প্রতিষ্ঠান, বৈজ্ঞানিক সমাজ ও সরকারের সাথে আলোচনার ভিত্তিতে প্রকাশনা বিকল্প নিয়ে আলোচনা করে তাদের প্রকাশনার বৃহত্তর পাঠকদের সম্ভাব্যতা অর্জনের জন্য উৎসাহিত করেন।
তিনি ফেডারেল রিসার্চ পাবলিক অ্যাক্সেস আইন অনুমোদন করার পক্ষেও কাজ করেন।
তিনি অ্যাক্সেসটুরিসার্চ আন্দোলনের আয়োজকদের একজন।
ইনাজুমা ইলেভেন: এরাস নো টেনবিন
একটি ২০১৮ সালের এনিমি টিভি সিরিয়াল, যার নাম ইনাজুমা ইলেভেন এরাস।ভিডিও গেমটিও এই এনিমি সিরিজের আদলে নাম করন করা হয়।
"এরাস নো টিনবিন" এই সিরিজটি আসল টিভি সিরিয়াল ইনাজুমা এলিবেন এর আদলে পুনর্নিমিত হয়।রাইমনের জয়এর কিছু দিনপর তার জায়গায় ধীরে বিদেশী ফুটবলাররা জায়গা দখল করতেছিল এবং ভিনগ্রহীদের আক্রমেনে যখন পৃথিবীবাসি অতিস্ট হয়ছিল তখন তারাই তাদের পরাজিত করেছিল।তারপরে জাপানি রাইমনরা ধীরে ধীরে দুর্বল হয়ে পড়ে কারন এই দলের খেলোয়ারা অন্যান্য দেশের দলে যোগদান করে সেই কারনে রাইমনে তখন ভল খেলয়ার ছিলনা। সেই জন্য এই দল টিকে রাখার জন্য তাদের একটি শক্তিশালী দলের দরকার পরল অন্যথায় এই দলটি বাতিল বলে গণ্য হবে এবং এই দলটি কোন আন্তর্জাতিক খেলায় অংশগ্রহণ করতে পারবেনা।
এই দলটি কিভাবে টিকে থাকবে তারপর ভিত্তি করে নির্মান করা হয়েছে এই সিরিজ টি।আসতুও এবং তার দল কিভাবে রইমনকে আবার অগ্রসর করে সেটেই এই সিরিজে দেখানো হয়েছে।ইনাকুমি রাইমন ইনাজুমা আইল্যান্ডের খেলওয়ার ছিল পরে সেও এই দলে যোগদান করেন।
তারা রাইমন জুনিয়র হাইস্কুল ফুটবল দলের দ্বারা প্রতিস্থাপিত হয় এবং বার্ষিক আন্তর্জাতিক খেলায় অংশগ্রহণ করেন।
নিয়মিত
থিলো কেরা
থিলো কেরা (জন্ম: ২১ সেপ্টেম্বর ১৯৯৬) হলেন একজন জার্মান ফুটবলার, যিনি পারি সাঁ-জেরমাঁ এবং জার্মানি ফুটবল দলের হয়ে একজন রক্ষণভাগের খেলোয়াড় হিসেবে খেলেন।
কেরা ফুটবল ক্লাব শালকে ০৪-এর হয়ে খেলার মাধ্যমে তার প্রতিভা প্রকাশের সুযোগ পান। তিনি ২০১৫ সালের ৬ই ফেব্রুয়ারি তারিখে, ভিএফএল উলফসবুর্গের বিরুদ্ধে বুন্দেসলিগায় অভিষেক করেন; উক্ত ম্যাচে তার দল ৩–০ গোলে নিজস্ব মাঠে জয়লাভ করে। ২০১৭ সালের ১লা এপ্রিল তারিখে, বরুসিয়া ডর্টমুন্ডের বিরুদ্ধে রেভিয়েরডার্বিতে কেরা তার প্রথম গোল পান; উক্ত ম্যাচটি ১–১ গোলে ড্র হয়।
২০১৮ সালের ৫ই মে তারিখে, তিনি শালকের হয়ে দুটি গোল করেন যার মাধ্যমে তার দল ২০১৭–১৮ মৌসুমে দ্বিতীয় অর্জন করতে সক্ষম হয় এবং ২০১৮–১৯ উয়েফা চ্যাম্পিয়নস লীগ নিশ্চিত করে।
২০১৮ সালের ১৬ই আগস্ট তারিখে, তিনি ৩৭ মিলিয়ন ইউরোর বিনিময়ে পারি সাঁ-জেরমাঁয় যোগদান করেছেন।
হুয়ান বেরনাত
হুয়ান বেরনাত ভেলাস্কো (জন্ম: ১ মার্চ ১৯৯৩) হলেন একজন স্পেনীয় ফুটবলার, যিনি পারি সাঁ-জেরমাঁ এবং স্পেন ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মুলত একজন রক্ষণভাগের খেলোয়াড় হলেও মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
তিনি লা লিগা ক্লাব ভ্যালেন্সিয়া-এর হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে ২০১৪ সালে, তিনি জার্মান ক্লাব বায়ার্ন মিউনিখে যোগদান করেন, যেখানে থাকাকালীন প্রত্যেক মৌসুমে তিনি বুন্দেসলিগা শিরোপা জয়লাভ করেন। তিনি বায়ার্ন মিউনিখের হয়ে সর্বমোট ১১৫টি প্রতিযোগিতামূলক ম্যাচ খেলেছেন। অতঃপর ২০১৮ সালে, তিনি ফরাসি ক্লাব পারি সাঁ-জেরমাঁয় যোগদান করেন।
তিনি ২০১২ সাল উয়েফা ইউরোপিয়ান অনূর্ধ্ব-১৯ চ্যাম্পিয়নশিপজয়ী স্পেন অনূর্ধ্ব-১৯ দলের একজন সদস্য ছিলেন। অতঃপর ২০১৪ সালে, তিনি স্পেন ফুটবল দলের হয়ে অভিষেক করেন।
বায়ার্ন মিউনিখ
স্পেন অনূর্ধ্ব-১৯
মাইকেল ডব্লিও ক্যারল
মাইকেল ডব্লিও ক্যারল একজন মার্কিন আইনের অধ্যাপক এবং আমেরিকান বিশ্ববিদ্যালয়ের ওয়াশিংটন কলেজ অব ল-এর ইনফরমেশন জাস্টিস অ্যান্ড ইন্টেলেকচুয়াল প্রোপ্রার্টি প্রোগ্রামের পরিচালক। ক্যারল ক্রিয়েটিভ কমন্সর প্রতিষ্ঠাতা বোর্ড সদস্যদের একজন, যেটি একটি অলাভজনক সংস্থা যারা উপলব্ধ সৃজনশীল কাজের পরিসর বিস্তৃত করতে তা আইনগতভাবে বৈধ পদ্ধতিতে শেয়ারের জন্য এবং উন্মুক্ত ব্যবহারের জন্য লাইসেন্সকরণ কাজে নিয়োজিত। এছাড়া তিনি বিজ্ঞান গণগ্রন্থাগার পরিচালনা পর্ষদের সদস্য এবং ২০০৮ থেকে ২০১৩ সাল পর্যন্ত রিসার্চ ডাটা অ্যান্ড ইনফরমেশনের জাতীয় বিজ্ঞান অ্যাকাডেমি বোর্ডের হয়েও কাজ করেছেন।
ক্যারল মূলত মেধাস্বত্ত্ব আইন এবং ইলেকট্রনিক কমার্স আইনের কাজ করেছেন। এছাড়া তিনি সাহিত্য সাময়িকীর পিয়ার রিভিউতে উন্মুক্ত প্রবেশাধিকার সম্পর্কিত সংস্থার সক্রিয় আইনজীবী হিসেবে কাজ করছেন। তিনি এই বিষয়ের উপর লেখালেখি এবং বিভিন্ন স্থানে বক্তব্যও দিয়েছেন, এবং পাশাপাশি তিনি স্পার্ক লেখকদের একজন। বর্তমানে তিনি যুক্তরাষ্ট্রের জাতীয় নিরাপত্তা আইন ব্রিফের উপদেষ্টা বোর্ডে আছেন।
আইন বিদ্যালয়ে অধ্যয়নের পর ক্যারল উইলমার কাটলার পিকারিং হেল অ্যান্ড ডোর-এ প্রায় এক বছরের জন্য সহযোগী অ্যাটর্নি হিসেবে কাজ করেছেন। এরপর ক্যারল মার্কিন যুক্তরাষ্ট্রের জেলা কোর্টের বিচারক জোসেস হেনস গ্রিন এবং ডি সি সার্কিট জজ জুডিথ ডব্লিউ রজার্স-এর সহকারী হিসেবে কাজ করেন। মেধাস্বত্ত্ব আইন ও ই-কমার্স বিষয়ের উপর আইনী অনুশীলনের জন্য তিনি পুনরায় উইলমারে ফিরে আসেন। ২০০১ সালে ভিলানোভা ইউনিভার্সিটি স্কুল অব ল’তে তিনি শিক্ষকতা কর্মজীবন শুরু করেন।
অধ্যাপক ক্যারল শিকাগো বিশ্ববিদ্যালয় থেকে স্নাতক এবং জর্জটাউন ইউনিভার্সিটি ল সেন্টার থেকে জুরিস ডক্টর ডিগ্রি অর্জন করেন। আইন বিদ্যালয়ে থাকাকালীন তিনি মার্কিন ফৌজদারি আইন পর্যালোচনার প্রধান সম্পাদক ছিলেন।
ল স্কুলে শিক্ষকতার পূর্বে তিনি জিম্বাবুয়ের হোয়াং এর একটি মাধ্যমিক স্কুলে শিক্ষকতা করেন এবং আফ্রিকায় নির্বাচন সহায়তা প্রদানের জন্য আফ্রিকা-আমেরিকা ইনিস্টিটিউটের হয়ে কাজ করেন। তিনি ক্রিস্টি ক্যারলের সাথে বিবাহ বন্ধনে আবদ্ধ হন এবং তাদের সংসারে দুইটি কন্যা সন্তান, মেডেলেইন ক্যারল ও ভিভিয়ান ক্যারল, রয়েছে।
তার স্ত্রী ক্যারল ক্রিস্টি, এবং তাদের দুই মেয়ে মেডেলিন ক্যারল এবং ভিভিয়ান ক্যারল।
ক্যারলের প্রকাশনাগুলোর মধ্যে রয়েছে:
কাবুল জওয়ানান
কাবুল জওয়ানান ( "Kābəl Źwānān", বাংলায় উচ্চারিত হয় "কাবুল যুবক") আফগানিস্তান প্রিমিয়ার লীগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। ২০১৮ সালে তারা অন্যতম সদস্য হিসেবে আফগানিস্তান প্রিমিয়ার লিগ এ যোগদান করে। আসরটির ১ম মৌসুমে আফগান লেগ স্পিনার রশিদ খান অধিনায়ক হিসেবে দায়িত্ব পালন করেছিলেন এবং জিম্বাবুয়ের কোচ হিথ স্ট্রিককে দলের প্রধান কোচ নিয়োগ করা হয়েছিল।
স্বরমুশিয়া ইউনিয়ন
স্বরমুশিয়া ইউনিয়ন আটপাড়া উপজেলার একটি প্রশাসনিক এলাকা।
এর আয়তন ৭০৯৪ একর'।
২৩২৮১ জন(প্রায়) (২০১১সালের আদমশুমারি অনুযায়ী)।
এখানে ৩৯টি গ্রাম ও ২৬টি মৌজা রয়েছে।
এখানে শিক্ষার হার ৩৯.৯% (২০০১এর শিক্ষা জরীপ অনুযায়ী)।
কান্দাহার নাইট্‌স
দি কান্দাহার নাইট্‌স ( "Da Kandahār Tūryālī") আফগানিস্তান প্রিমিয়ার লীগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। ২০১৮ সালে তারা অন্যতম সদস্য হিসেবে আফগানিস্তান প্রিমিয়ার লিগ এ যোগদান করে। আসরটির প্রথম মৌসুমে আফগান জাতীয় দলের অধিনায়ক আসগর আফগান অধিনায়ক হিসেবে দায়িত্ব পালন করেন এবং ইংরেজ ক্রিকেটার কবির আলী দলের প্রধান কোচ হিসেবে দায়িত্ব পালন করেন।
লেসলি চ্যান
লেসলি চ্যান হলেন উন্মুক্ত প্রবেশাধিকার কার্যে জড়িত একজন কর্মী। বর্তমানে তিনি টরন্টো স্কার্বার্গ বিশ্ববিদ্যালয়ে কলা, সংস্কৃতি ও গণমাধ্যমে বিভাগের সহযোগি অধ্যাপক হিসেবে কর্মরত আছেন।
চ্যান ১৯৫৯ সালে হংকংয়ে জন্মগ্রহণ করেন। ১৬ বছর বয়সে তিনি বিশ্ববিদ্যালয়ে পড়তে কানাডায় চলে যান। তিনি নৃবিজ্ঞানে ডিগ্রী অর্জন করেছেন। তিনি তার গবেষণাটি প্রকাশিত হওয়ার সময় অ্যাকাডেমিক প্রকাশনা নিয়ে সমস্যার সম্মুখিন হন এবং সেগুলোর সমাধানকল্পে বিকল্প পথের সন্ধান শুরু করেন।
চ্যান উন্মুক্ত প্রবেশাধিকার আন্দোলনের একজন সমর্থক। তিনি বুদাপেস্ট ওপেন অ্যাক্সেস ইনিশিয়েটিভে স্বাক্ষরকারীদের মধ্যেও একজন।
চ্যান ১৯৯৩ সালে বায়োলাইন ইন্টারন্যাশনাল প্রতিষ্ঠা করেন। বায়োলাইন ইন্টারন্যাশনাল হলো পণ্ডিত সমাজের প্রকাশনা বিষয়ক সমন্বিত সংঘের একটি অলাভজনক সংগঠন যেটি উন্নয়নশীল দেশগুলিতে প্রকাশিত জার্নালগুলি উন্মুক্ত প্রবেশাধিকার পদ্ধতিতে ব্যবহার করার বিষয়ে প্রচেষ্টা চালায়। চ্যান বিশ্বাস করেন যে জার্নালগুলিতে উন্নয়নশীল দেশগুলির প্রবেশাধিকার প্রয়োজন।
নঙ্গারহার লিউপার্ডস
দি নঙ্গাহার লিউপার্ড ( "Da Nangarhār Pṛāngān") আফগানিস্তান প্রিমিয়ার লীগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। ২০১৮ সালে তারা অন্যতম সদস্য হিসেবে আফগানিস্তান প্রিমিয়ার লিগ এ যোগদান করে। আসরটির প্রথম মৌসুমে অস্ট্রেলিয়ান অলরাউন্ডার বেন কাটিং অধিনায়ক হিসেবে দায়িত্ব পালন করেন এবং ভারতীয় ক্রিকেটার ভেঙ্কটেশ প্রসাদ দলটির প্রধান কোচ হিসেবে দায়িত্ব পালন করেন।
নন্দকুমার বিধানসভা কেন্দ্র
নন্দকুমার (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, নারঘাট বিধানসভা কেন্দ্রটি বন্ধ হয়ে যায় এবং ২০১১ সালে নন্দকুমার বিধানসভা কেন্দ্র অস্তিত্ব লাভ করে।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৭ নং নন্দকুমার বিধানসভা কেন্দ্রটি নন্দকুমার সমষ্টি উন্নয়ন ব্লক এবং বিষ্ণুবড়-১, পাদুমপুর-১, পাদুমপুর-২ গ্রাম পঞ্চায়েত গুলি তমলুক সমষ্টি উন্নয়ন ব্লক এর অন্তর্গত।
নন্দকুমার বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
পাক্তিয়া প্যানথার্স
দি পাক্তিয়া প্যানথার্স ( "Da Paktyā Tōr Pṛāngān") আফগানিস্তান প্রিমিয়ার লীগ (এপিএল)-এ অংশগ্রহণকারী একটি ফ্র্যাঞ্চাইজ ভিত্তিক ক্রিকেট দল। দলটি খোস্ত প্রদেশের প্রাদেশিক রাজধানী হিসেবে এবং আফগানিস্তানের বৃহত্তম শহর লোয়া পাক্তিকা ভিত্তিক দল হিসেবে প্রতিনিধিত্ব করে থাকে। ২০১৮ সালে আফগানিস্তান ক্রিকেট বোর্ড কর্তৃক আফগানিস্তান প্রিমিয়ার লীগের জন্য দলটি গঠণ করা হয়। আসরটির প্রথম মৌসুমে আফগান ওপেনার মোহাম্মাদ শেহজাদ অধিনায়ক হিসেবে দায়িত্ব পালন করেছিলেন এবং দলটির প্রধান কোচ অন্য আরেক প্রাক্তন আফগান ক্রিকেটার দৌলত আহমেদজাই দায়িত্বে ছিলেন। পাকিস্তানী অলরাউন্ডার শহীদ আফ্রিদি ফ্র্যাঞ্চাইজটির আইকনিক খেলোয়াড় হিসেবে নির্বাচিত হন।
মহিষাদল বিধানসভা কেন্দ্র
মহিষাদল (বিধানসভা কেন্দ্র) ভারতীয় রাজ্য পশ্চিমবঙ্গের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৮ নং মহিষাদল বিধানসভা কেন্দ্রটি মহিষাদল এবং হলদিয়া সমষ্টি উন্নয়ন ব্লক এর অন্তর্গত।
মহিষাদল বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের ডা. সুদর্শন ঘোষ দস্তিদার তার নিকটতম প্রতিদ্বন্দ্বী সিপিআই (এম) এর তমালিকা পান্ডা শেঠকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর তমালিকা পান্ডা শেঠ মহিষাদল কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বুদ্ধদেব ভৌমিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দীপক কুমার ঘোষ ২০০১ সালে সিপিআই (এম) এর ডা. সুব্রত মাইতিকে পরাজিত করেন। ১৯৯৬ এবং ১৯৯১ সালে 
কংগ্রেসের সুকুমার দাস সিপিআই (এম) এর সূর্য চক্রবর্তীকে পরাজিত করেন। সিপিআই (এম) এর সূর্য চক্রবর্তী ১৯৮৭ সালে কংগ্রেসের সুকুমার দাসকে পরাজিত করেন। সিপিআই (এম) এর দীনবন্ধু মন্ডল ১৯৮২ সালে কংগ্রেসের রমনী মোহন মাইতিকে পরাজিত করেন। জনতা পার্টির শাশ্বতী বাগ ১৯৭৭ সালে সিপিআই (এম) এর দীনবন্ধু মন্ডলকে পরাজিত করেন।
১৯৭২ সালে কংগ্রেসের অহিন্দ্র মিশ্র জয়ী হন। বাংলা কংগ্রেসের সুশীল কুমার ধাড়া ১৯৭১, ১৯৬৯ এবং ১৯৬৭ সালে জয়ী হন এবং ১৯৬২ সালে কংগ্রেসের হয়ে প্রতিনিধিত্ব করেন। ১৯৫৭ সালে মহিষাদল যৌথ আসন ছিল। পিএসপি এর ডা. প্রফুল্ল চন্দ্র ঘোষ এবং কংগ্রেসের মহতাব চন্দ্র দাস উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, নির্দল প্রার্থী কুমার দেব প্রসাদ গার্গ মহিষাদল কেন্দ্র থেকে জয়ী হয়।
দ্য গড অব স্মল থিংস (চলচ্চিত্র)
বাঙলা ভাষার নির্মিত দ্য গড অফ স্মল থিংস বা জড়েশ্বর -ছায়াছবিটি পরিচালনা করেছেন সৌদ জুবায়ের। ছবিটি বাংলাদেশ-মার্কিন-পোল্যান্ডের -এীদেশীয় যৌথ-নির্মাণে তৈরি। নিউ ইয়র্কের ম্যানহাটান ফিল্ম একাডেমি, পোল্যান্ডের জাতীয় ফিল্ম ইনস্টিটিউট এবং সিটি কলেজ অফ সিটি ইউনিভার্সিটি অফ নিউ ইয়র্কের অর্থায়নে নির্মিত হয়,
এবং ২০১৭ ফেব্রুয়ারীতে চলচ্চিত্রটি সম্পন্ন ও মুক্তি পায়।
২০১৭ সালের মে মাসে ফ্রান্সের কান চলচ্চিত্র উৎসবের মার্শে দ্যু ফিল্ম বিভাগে প্রদর্শিত হয় জড়েশ্বর (দ্য গড অফ স্মল থিংস)।
পূর্ব সিংভূম জেলা
পূর্ব সিংভূম জেলা হলো ভারত-এর ঝাড়খণ্ড রাজ্যে অবস্থিত ২৪ টি জেলার একটি ৷ ১৬ জানুয়ারী ১৯৯০ খ্রীষ্টাব্দে (২রা মাঘ ১৩৯৬ বঙ্গাব্দ)পূর্বতন সিংভূম জেলা ভেঙে জেলাটি গঠিত হয় ৷
পুর্ব সিংভূম জেলার পুর্বে পশ্চিমবঙ্গ রাজ্যের ঝাড়গ্রাম জেলা , উত্তরে পশ্চিমবঙ্গ রাজ্যের পুরুলিয়া জেলা , দক্ষিণে ওড়িশা রাাজ্যের ময়ূরভঞ্জ জেলা এবং পশ্চিমে ঝাড়খণ্ড রাজ্যের পশ্চিম সিংভূম ও সরাইকেলা খরসওয়াঁ জেলা অবস্থিত ৷
ঝাড়খণ্ড রাজ্যের পূর্ব সিংভূম জেলাটি খনিজ উত্তোলন ও অন্যান্য বিভিন্ন বড়শিল্পজাত উৎপাদনের ক্ষেত্রে অগ্রগণ্য ৷ টাটানগর-জাামশেদপুর হলো জেলাটির সদর ও ভারতের অন্যতম উন্নতিশীল শিল্পনগরী ৷ পাঁচ দশক পুরানো তামা আকরিক পরিশোধনাগার হিন্দুস্থান কপার লিমিটেডটি জেলাটির অপর গুরুত্বপুর্ণ শহর ঘাটশিলার মৌভান্ডারে অবস্থিত ৷ সুবর্ণরেখার দক্ষিণ-পশ্চিমে তামা ও ইউরেনিয়ামের খনিটি অবস্থিত ৷ উল্লেখযোগ্য তামা উত্তোলনকেন্দ্রগুলি হল বনলোপা , বদিয়া , পাথরগোড়া , ধোবনি , কেন্দাডি এবং রাখা ৷ মুসাবনির সুরদাতে আবিষ্কৃৃৃত খনিটি পরীক্ষাধীন যা একটি অস্ট্রেলীয় খনন প্রতিষ্ঠান দ্বারা পরিচালিত ৷ ইউরেনায়াম কর্পোরেসন অফ ইন্ডিয়ার উদ্যোগে প্রাপ্ত ইউরেনিয়াম খনিগুলি নারোয়াপাহাড় , ভাতিন , তুরামডি , বাগজান্তাতে অবস্থিত ৷ জেলাটির দক্ষিণ-পূর্বে অবস্থিত চাকুলিয়া চালকল , তেলঘানি , সাবান কারখানা ও বাঁল চাষের জন্য বিখ্যাত ৷ ৬ নং জাতীয় সড়কের ওপর বাহারাগোড়া একটি অন্যতম সংযোগকেন্দ্র ৷
জেলাটি ১১ টি মন্ডল নিয়ে গঠিত যাা নিম্নরূপ -
১) গোলমুরি ও যুগশলাই 
২) পোটকা 
৩) পতমদা 
৪) বোরাম 
৫) ঘাটশিলা 
৬) মুসাবনি 
৭) দুমারিয়া 
৮) গুড়িবান্দা 
৯) ধলভূমগড় 
১০) বাহারাগোরা 
১১) চাকুলিয়া
পুর্ব সিংভূম জেলাটি একাধিক সংস্কৃতিসম্পন্ন জাতিগোষ্ঠীর বাসস্থল যথা সাঁওতালি, বাংলা, ওড়িয়া, হিন্দী ছাড়াও হো, মুন্ডা, উর্দুভাষী লোকের বসবাস লক্ষণীয় ৷ 
প্রধান উৎসবগুলি হলো - দুর্গাপূজা, কালীপূজা, সোহরাই , মকর সংক্রান্তি, টুসু উৎসব ইত্যাদি ৷
অন্যতম দর্শনীয় স্থানটি হলো চিত্রেশ্বর মন্দির যা বাহারাগোরা থেকে ১২ কিমি দূরে অবস্থিত ৷
ঘাটশিলা শহরটি মনোরম দৃৃশ্য ও আবহাওয়ার জন্য বিখ্যাত ৷
ঘাটশিলাতে অবস্থিত বাঙালী ঔপন্যাসিক বিভূতিভূষণ বন্দোপাধ্যায় এর বাসস্থান ৷
উপজাতিগোষ্ঠী ও অন্যান্যদের দ্বারা বহুল পূজিতা দেবী রঙ্কিনী কালী মন্দিরটি ঘাটশিলার নিকট জাদুগোড়াতে অবস্থিত ৷
পূর্ব সিংভূম জেলাতে প্রচলিত ভাষাসমূহের পাইচিত্র নিম্নরূপ
ইউহাপ্লোর্সিস ক্যালিফোর্নিয়েন্সিস
ইউহাপ্লোর্সিস ক্যালিফোর্নিয়েন্সিস নামক ফ্লুক কৃমি হচ্ছে একধরনের সংক্রামক প্যারাসাইট যা উত্তর ক্যালিফোর্নিয়ার জলাভূমিতে বাস করে। এটি ৩টি পোষক যথাঃ সমুদ্রতটের পাখি, শৃঙ্গ শামুক, এবং কিলফিসে বসবাস করে। বেশিরভাগ প্যারাসাইটের মতই "ই. ক্যালিফোর্নিয়েন্সিস" পোষকের আচরণকে এমনভাবে প্রভাবিত করে যাতে পোষক সেই প্যারাসাইটকে পরবর্তী পোষকে স্থানান্তরে বাধ্য হয়।
প্যারাসাইটের ডিম সমুদ্রতটের পাখির বিষ্ঠায় মুক্ত হয়। শৃঙ্গ শামুক (হর্ন স্নেইল) এই বিষ্ঠাকে খাদ্য হিসেবে গ্রহণ করে। খাদ্য হিসেবে এই প্যারাসাইটকে গ্রহণ করার পর এই শৃঙ্গ শামুক অনুর্বর (অর্থাৎ প্রজননক্ষমহীন হয়ে পরা) হয়ে যায়। সদ্যো ডিম থেকে বের হওয়া লার্ভা শামুকের পরিপাক গ্রন্থিতে অবস্থান নেয়। সেখানে কয়েক প্রজন্ম ধরে নিজেরা অযৌন প্রজননের মাধ্যমে নিজেদের ক্লোন করে, তাদের সংখ্যা বৃদ্ধি করে। ক্লোনের মাধ্যমে উৎপন্ন হওয়া এই সদ্যোজাত প্যারাসাইটগুলোকে রেডিয়ে বলা হয়। যা শামুককে আক্রমণ করতে থাকে। এরপর রেডিয়ে তার পরবর্তী ধাপ শুরু করে। তখন তাদেরকে সারক্যারিয়ে (cercariae) (ট্রেমাটোডা শ্রেণির লার্ভা, যাদের লেজের মত উপাঙ্গ থাকে) বলা হয়, এরা পানিতে সাতার কাটতে সক্ষম। প্রতিদিন হাজার হাজার সারক্যারিয়ে একটি মাত্র শামুক থেকে বেরিয়ে আসতে থাকে এবং বের হয়ে পরবর্তী পোষক কিল্লিফিশ যে স্থানে আছে, সেদিকে ছুটতে থাকে। এক্ষেত্রে পরিবেশকে তারা ক্লু বা সুত্র হিসেবে ব্যবহার করে।
তারা পরবর্তী পোষক কিল্লিফিশের চামড়ায় ছিদ্র করে তার অভ্যন্তরে প্রবেশ করে। প্রবেশ করার সময়, এই প্যারাসাইটগুলো তাদের লেজ হারায়। চোষক ব্যবহার করে অনেকটা হামাগুড়ি দিয়ে শরীর থেকে তারা মাছের মস্তিষ্কে পৌছে যায়। এই প্যারাসাইট মস্তিষ্কে কার্পেটে মত একটি স্তর তৈরী করে। কেভিন ডি. ল্যাফার্টির মতে যেসব কিলফিস এই প্যারাসাইট দ্বারা আক্রান্ত হয়, তারা অনাক্রান্ত কিলফিসের তুলনায় চারগুণ বেশি পানির উপরিভাগে অবস্থান করে। মাঝে মাঝে এমনভাবে পল্টি খায় যেন তাদের রুপালী পেট আলোতে ঝিলিক মারে অনিয়ন্ত্রিত ভাবে নিজের শরীরকে একপাশ থেকে অন্যপাশে নিয়ে ছুটতে থাকে। এই সমস্ত কারণে শিকারী পাখির চোখে প্যারাসাইটে আক্রান্ত কিল ফিস চোখে বেশি পরে, এবং এজাতীয় কিল্লিফিস প্যারাসাইট অনাক্রান্ত কিল্লিফিসের তুলনায় ৩০ গুণ বেশি শিকারী পাখির খাদ্যে পরিণত হয়। একবার সেই মাছ খাওয়ার পরে মাছে অবস্থিত প্যারাসাইট পাখির অন্ত্রে বসবাস করতে শুরু করে এবং পাখির বিষ্ঠাতে ডিম উৎপন্ন করে। পাখি জলাশয়ে সেই মলত্যাগ করে এবং এভাবেই প্যারাসাইটটির জীবনচক্র চলতে থাকে।
আর্মান্ড কুরিসের মতে এইসব প্যারাসাইট পাখি বহন করলেও পাখির পক্ষে খাদ্য পাওয়া সহজ হয়ে যায়। যার ফলে বুঝা যায়, এই জাতীয় প্যারাসাইট উপকুল এলাকার পাখিদের জন্য আশীর্বাদস্বরুপ। অর্থাৎ, এই জাতীয় প্যারাসাইট বাস্তুসংস্থানে গুরুত্বপূর্ণ ভূমিকা রাখে।
ল্যাফার্টি শামুকের উপর একটি গবেষনা করেন। তার গবেষণার মুল বিষয়বস্তু ছিল। একটি পরিবেশে যদি এই প্যারাসাইট দ্বারা অনাক্রান্ত শামুক থাকে, তাহলে সেই পরিবেশের শামুকের সংখ্যায় কী ধরনের প্রভাব পরে। তিনি দেখেন শামুক প্রচুর সংখ্যক ডিম পারে এবং তাদের জনসংখ্যা খুব দ্রুত বৃদ্ধি পায়। "Euhaplorchis californiensis" প্যারাসাইট না থাকলে শামুকের সংখ্যা প্রায় দ্বিগুণ হয়ে যায়।
রাজেন্দ্রপুর ক্যান্টনমেন্ট পাবলিক স্কুল এন্ড কলেজ
রাজেন্দ্রপুর ক্যান্টনমেন্ট পাবলিক স্কুল ও কলেজ গাজীপুরের রাজেন্দ্রপুর সেনানিবাসে অবস্থিত একটি শিক্ষা প্রতিষ্ঠান। বিদ্যালয়টি বাংলাদেশ সেনাবাহিনী শিক্ষা কোরের পরিচালকের অধীনে পরিচালিত হয়।
রাজেন্দ্রপুর, গাজীপুর,ঢাকা।
নীতিমালা:শৃঙ্খলাই একটি জাতির মেরুদন্ড
প্রতিষ্ঠিত: ১৯৯৫ (স্কুল থেকে শিক্ষা কার্যক্রম শুরু হয় ২০০১ সাল থেকে, ২০০৩ সাল থেকে শুরু হওয়া কলেজের কার্যক্রম এবং ২০০৯ থেকে ইংরেজী সংস্করণের একাডেমিক কার্যক্রম শুরু হয়)
ওয়েবসাইট: আরসিপিএসসি অফিসিয়াল ওয়েবসাইট
রাজেন্দ্রপুর ক্যান্টনমেন্টে অবস্থিত ঢাকা-কাপাসিয়া সড়ক সংলগ্ন সুন্দর বনানীর কোলে স্থাপিত রাজেন্দ্রপুর ক্যান্টনমেন্ট পাবলিক স্কুল ও কলেজ গাজীপুর জেলার একটি স্বনামধন্য শিক্ষা প্রতিষ্ঠান । বাংলাদেশ সেনাবাহিনীর শিক্ষা শাখার তত্ত্বাবধানে প্রতিষ্ঠানটি পরিচালিত হয় । ১৬ এপ্রিল ১৯৯৫ সালে লে. জেনারেল আবু সালেহ্ মোহাম্মদ নাসিম, বিবিপিএসসি প্রতিষ্ঠানের ভিত্তি প্রস্তর স্থাপন করেন । Asian Development Bank (ADB) এর আর্থিক সহায়তায় প্রতিষ্ঠানের অবকাঠামো নির্মিত হয় । রাজেন্দ্রপুর সেনানিবাসে বসবাসরত সেনা অফিসারদের সন্তানদের লেখাপড়ার জন্য ২০০১ সালে প্রাথমিক, নিম্ন মাধ্যমিক ও মাধ্যমিক শাখার শিক্ষা কার্যক্রম শুরু হয় । ব্রিগেডিয়ার জেনারেল গোলাম জাকারিয়া ছিলেন গভর্নিং বডির প্রথম চেয়ারম্যান, যিনি ২০০৩ সালে উচ্চ মাধ্যমিক শিক্ষা কার্যক্রম শুরু করেন । যদিও প্রথম থেকেই প্রতিষ্ঠানটি রাজেন্দ্রপুর ক্যান্টনমেন্ট পাবলিক স্কুল ও কলেজ নামে অভিহিত ছিল । ২০০৯ সালে RCPSC ক্যাম্পাসে পৃথক ভবনে স্বতন্ত্রভাবে ইংরেজি ভার্সন চালু করে । RCPSC -তে ক্রমে ক্রমে বহু ধরণের উন্নয়ন সাধিত হয়েছে । যেমন- ২০১০ সালে সুসজ্জিত গ্রন্থাগার প্রতিষ্ঠা, ২০১১ সালে ছাত্র-ছাত্রীদের জন্য তৈরি ভাওয়ালিকা ক্যান্টিন, প্রশস্ত ও শীতাতপ নিয়ন্ত্রিত কনফারেন্স রুম, ২০১৩ সালে মসজিদ উন্নয়ন, ২০১৫ সালে ফ্রন্ট ডেস্ক অফিস তৈরি, অভিভাবকদের বসার জন্য কলেজ বাউন্ডারি সংলগ্ন গার্ডিয়ান শেড, ২০১৬ সালে শিশুদের বিনোদনের জন্য শিশু পার্ক নির্মাণ । এখানে শিক্ষা বান্ধব পরিবেশ বিরাজমান । ২০১৫ সালে মাল্টিমিডিয়া সিস্টেমে পাঠদান শুরু হয় এবং স্কুল সেকশনে এ প্রক্রিয়া অব্যাহত রয়েছে । বর্তমানে কলেজ শাখায় পাঠদান সম্পূর্ণরূপে মাল্টিমিডিয়া সিস্টেমে হচ্ছে । শিক্ষাক্ষেত্রে রাজেন্দ্রপুর ক্যান্টনমেন্ট পাবলিক স্কুল ও কলেজ মাল্টিমিডিয়া সিস্টেমে এক নতুন মাত্রা যোগ করেছে । নিরাপত্তা জোরদার এবং নিবিড় পর্যবেক্ষণ নিশ্চিত করার জন্য RCPSC এর সকল ক্লাসরুম এবং সম্পূর্ণ ক্যাম্পাস CCTV এর আওতায় আনা হয়েছে । বোর্ড পরীক্ষাগুলোতে RCPSC প্রশংসনীয় সাফল্য অর্জন করছে । ২০১৭ সালে প্রতিষ্ঠানটি গাজীপুরের শ্রেষ্ঠ শিক্ষা প্রতিষ্ঠানের গৌরব অর্জন করে । প্রায় ৩০০০ হাজার ছাত্র-ছাত্রী নিয়ে বর্তমানে রাজেন্দ্রপুর ক্যান্টনমেন্ট পাবলিক স্কুল ও কলেজটি গাজীপুর জেলার অন্যতম বৃহৎ প্রতিষ্ঠান । বর্তমানে ৯৯ জন শিক্ষক স্কুল ও কলেজ শাখায় নিরলসভাবে পাঠদান করছে ।
মোট এলাকা: 7.44 একর, 
খেলার মাঠ: 2.47 একর, 
অবকাঠামো:
তিনটি রুটের জন্য শিক্ষার্থীদের জন্য পাঁচটি বাস নিয়মিতভাবে চালানো হয়-
শিক্ষকদের সংখ্যা:
প্রসবকালীন ব্যথা
প্রসবকালীন ব্যথা একজন প্রসূতির জন্য তীব্র যন্ত্রণাময় একটি অভিজ্ঞতা কেননা মানব শিশু প্রসূতির যোনীপথে ভূমিষ্ঠ হয়ে থাকে এবং এর ফলে যোনীপথের যে সাময়িক প্রসারণ ঘটে তা স্নায়ুতন্ত্রের ওপর প্রচণ্ড চাপ সৃষ্টি করে। অপ্রশস্ত যোনীপথের ক্ষেত্রে ব্যথার মাত্রা তীব্রতর হয়ে থাকে এবং যোনীপথ ছিঁড়ে যেতে পারে। এ সময় ডাক্তার, ধাত্রী ও সেবিকারা যৌথভাবে প্রসূতির ব্যথানাশের জন্য নানাভাবে চেষ্টা করে থাকেন। প্রসূতির সার্বিক অবস্থা বিবেচনা করে এ ধরণের ক্ষেত্রে পূর্বপ্রস্তুতি নেয়া হয়ে থাকে।
প্রকৃতপক্ষে, সকল মহিলারা চিন্তিত থাকেন উনারা কীভাবে প্রসব এবং প্রসবের ব্যথা মোকাবিলা করবেন। সন্তানের জন্ম প্রতিটি মহিলার জন্য ভিন্ন এবং জন্ম ও প্রসবের সময় যে পরিমাণ ব্যথার অভিজ্ঞতা হয়ে থাকে তা অন্যের পক্ষে অচিন্তনীয়।
স্বায়ুতন্ত্রে অস্বাভাবিকতা না থাকলে প্রসববেদনা অনিবার্য। সন্তান প্রসবকালে নানা কারণে ব্যথার উদ্ভব হয়ে থাকে। একজন মহিলা সন্তান প্রসবের সময় যে মাত্রার প্রসববেদনা অনুভব করেন তা নির্ভর করে উনার সন্তানের আকার এবং জরায়ূ অভ্যন্তরে অবস্থান, তার নিম্নদেশের আকার, তার আবেগ, সংকোচনের শক্তি এবং সর্বোপরি তার দৃষ্টিভঙ্গির উপর। চাপা উত্তেজনা প্রসববেদনার সময় ব্যথা বৃদ্ধি করে।
প্রসববেদনা নিয়ন্ত্রণে রাখার জন্য ডাক্তার ও ধাত্রীরা নানা ধরণের ব্যবস্থা গ্রহণ করে থাকেন। এর মধ্যে বেদনানাশক ঔষধের প্রয়োগ অন্যতম। তবে ঔষধের পরিবর্তে নানা পদ্ধতি প্রয়োগে প্রসববেদনা সহনীয় পর্যায়ে রাখার চেষ্টা করা হয়।
আলাসে জেলা
দি আলাসে জেলা (আলাহ সে) আফগানিস্তানের কপিসা প্রদেশের পূর্ব অংশে অবস্থিত একটি জেলা। ভৌগলিক অবস্থান অনুযায়ী জেলাটির দক্ষিণ ও পূর্ব অঞ্চলে টাগাব জেলা (কপিসা প্রদেশ), উত্তরে নেজরাব জেলা এবং পূর্ব দিকে লাঘমান প্রদেশের সীমানা ঘিরে রেখেছে। ২০১৫ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৮,৬৪২ জন এর মত। জেলাটির কেন্দ্রীয় শহরের নাম হচ্ছে আলাসে, যেটি দক্ষিণ-পশ্চিম অঞ্চলে অবস্থান করছে।
সাঈদা মুনা তাসনিম
সাঈদা মুনা তাসনিম একজন বাংলাদেশি পেশাদার কূটনীতিক। বর্তমানে তিনি যুক্তরাজ্যে বাংলাদেশ হাইকমিশনের হাইকমিশনার হিসেবে কর্মরত আছেন। এর পূর্বে তিনি থাইল্যান্ডের বাংলাদেশ দূতাবাসে রাষ্ট্রদূত হিসেবে দায়িত্ব পালন করেন।
সাঈদা মুনা তাসনিম ঢাকার হলিক্রস উচ্চ বালিকা বিদ্যালয় থেকে মাধ্যমিক এবং হলিক্রস কলেজ থেকে উচ্চ মাধ্যমিক সম্পন্ন করে ১৯৮৮ সালে বাংলাদেশ প্রকৌশল বিশ্ববিদ্যালয় থেকে কেমিক্যাল ইঞ্জিনিয়ারিং বিষয়ে স্নাতক সম্পন্ন করেন। পরবর্তীতে লন্ডন বিশ্ববিদ্যালয় থেকে পাবলিক পলিসি ও ম্যানেজমেন্ট বিষয়ে স্নাতকোত্তর ডিগ্রি অর্জন করেন।
কর্মজীবনের শুরুতে ১৯৯০ সালে শিল্প পরিকল্পনা প্রকৌশলী হিসেবে বাংলাদেশ কেমিক্যাল ইন্ডাস্ট্রিজ কর্পোরেশনে যোগদান করেন। ১৯৯৩ সালে তিনি পররাষ্ট্র ক্যাডারে ১১তম ব্যাচের কর্মকর্তা হিসেবে বাংলাদেশ সিভিল সার্ভিসে যোগদান করেন। কর্মজীবনে তিনি বিভিন্ন পদে থেকে দায়িত্ব পালন করেন। তিনি জাতিসংঘে বাংলাদেশের স্থায়ী মিশনে, লন্ডনে বাংলাদেশ হাইকমিশনে এবং পররাষ্ট্র মন্ত্রণালয়ের বিভিন্ন পদে দায়িত্ব পালন করেন।
হেসা আওয়াল কোহিস্তান জেলা
হেসা আওয়াল কোহিস্তান জেলা আফগানিস্তানের কপিসা প্রদেশের বৃহত্তর কোহিন্থান জেলা থেকে নির্মিত একটি নতুন জেলা। জেলাটির রাজধানী শহরের নাম হচ্ছে কোহিস্তান। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৬০,৩০০ জন এর মত, যার মধ্যে খেকে অধিকাংশই তাজিক সম্প্রদায়ের লোকজন বসবাস করে থাকে।
১৮৭৯ থেকে ১৮৮০ খ্রিস্টাব্দের সময়কার কাবুলে ব্রিটিশ দখলদারির বিরুদ্ধে লড়াইয়ে সবচেয়ে শক্তিশালী ও সংগঠিত গোষ্ঠী ছিল কোহটিস্তানের তাজিক সম্প্রদায়।
প্রকৃতি (হিন্দুধর্ম)
প্রকৃতি (সংস্কৃত ভাষা থেকে प्रकृति, prakṛti), অর্থ "প্রকৃতি"। এটি হিন্দুধর্মের একটি মূল ধারণা, যা সাংখ্য বিদ্যালয় দ্বারা প্রণয়ন করা হয় এবং তিনটি ভিন্ন সহজাত গুণ সহ প্রাথমিক বিষয়টিকে বোঝায় যা সব পর্যবেক্ষিত অভিজ্ঞতামূলক বাস্তবতার ভিত্তির সমান। এই ঘরানায় প্রকৃতি, পুরুষের সাথে বৈষম্য প্রকাশ করে, যা বিশুদ্ধ সচেতনতা এবং পরাবাস্তব চেতনা। এই শব্দটি জৈনধর্ম, এবং বৌদ্ধধর্মের মতো অন্যান্য ভারতীয় ধর্মের গ্রন্থেও পাওয়া যায়।
ইন্দো-ইউরোপীয় সংস্কৃত মূল থেকে প্রাপ্ত ভারতীয় ভাষাগুলিতে, প্রকৃতি সমস্ত জীবন্ময়ী নারীর দৃষ্টিভঙ্গিকে বোঝায়, এবং বিশেষ করে একটি মহিলাকে প্রকৃতির প্রতীক হিসাবে দেখা হয়।
প্রকৃতি (সংস্কৃত: प्रकृति) একটি বৈদিক যুগের ধারণা, যার অর্থ, "প্রথমে বা আগে, কোনোকিছুর মূল বা প্রাকৃতিক আকারের বা অবস্থার মূল বা প্রাথমিক পদার্থ তৈরি করা বা স্থাপন করা"। শব্দটি যস্ক (~ 600 খ্রিষ্টপূর্বাব্দ) কর্তৃক নিরুক্তে এবং অসংখ্য হিন্দু গ্রন্থে পাওয়া যায়। এটি হিন্দু গ্রন্থে "প্রকৃতি, শরীর, ব্যাপার, বিষ্ময়কর মহাবিশ্ব" উল্লেখ করে।
সাজঘর
সাজঘর ২০০৭ সালে মুক্তিপ্রাপ্ত একটি বাংলাদেশী বাংলা সিনেমা, এটি পরিচালনা করেন শাহ আলম কিরণ। নন্দিত কথা সাহিত্যিক হুমায়ুন আহমেদ এর রচিত সাজঘর গ্রন্থর কাহিনির উপর ভিক্তি করে সিনেমাটি নির্মিত হয়েছে| সিনেমাটি তিনটি বিভাগে জাতীয় চলচ্চিত্র পুরস্কার অর্জন করে।সাজঘর চলচ্চিত্রের সঙ্গীত পরিচালনা করেছেন ইমন সাহা এবং গীত রচনা করেছেন শাহ আলম সরকার ও মুন্সি ওয়াদুদ।
বঙ্কু বাবু
বঙ্কু বাবু (২০১৪) অনিন্দ্য বিকাশ দত্ত পরিচালিত ভারতীয় বাংলা কমেডিধর্মী চলচ্চিত্র ৷ ছবিতে বঙ্কু বাবুর চরিত্রে অভিনয় করেছেন শাশ্বত চট্টোপাধ্যায়, যিনি একজন ৭০ বছর বয়স্ক ব্যক্তি ৷ এই ছবিতে আরও অভিনয় করেছেন অর্জুন চক্রবর্তী এবং অরুণিমা ঘোষ ৷
মাইক রসনার
মাইক রসনার () হলেন যুক্তরাষ্ট্র ভিত্তিক উন্মুক্ত প্রবেশাধিকার এবং একাডেমিক জার্নাল প্রকাশনা সংস্কার কার্যে জড়িত একজন অধিবক্তা। তিনি ২০০৬ সালের ডিসেম্বর থেকে ২০১৩ সালের মে পর্যন্ত রকফেলার বিশ্ববিদ্যালয় প্রেসের পরিচালক ছিলেন।
রসনার অ্যাক্সেসটুরিসার্চ আন্দোলনের আয়োজকদের একজন।
তিনি উন্মুক্ত প্রবেশাধিকার নির্দেশনা আন্দোলনের একজন সমর্থক।
সরাইকেল্লা খরসোয়া জেলা
সরাইকেল্লা খরসোয়া জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ৩০ এপ্রিল ২০০১ খ্রীষ্টাব্দে (১৬ই বৈশাখ ১৪০৮ বঙ্গাব্দ) পুর্বতন পশ্চিম সিংভূম জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর সরাইকেলা শহরে অবস্থিত এবং সরাইকেল্লা মহকুমা ও চাণ্ডিল মহকুমা নিয়ে গঠিত৷
জেলাটি স্বাধীনতার পুর্বে দুটি রাজত্বে বিভক্ত ছিলো যথা সরাইকেল্লা ও খরসোয়া৷ খরসোয়া নামে উৎপত্তি না জানা গেলেও ওড়িয়া রাজাদের গড় সরাইকেল্লা নাম এসেছে শহরের চারদিকের উঁচু প্রাচীরের উপস্থিতি থেকে৷
জেলাটির উত্তরে ঝাড়খণ্ড রাজ্যের রাঁচি জেলা ও পশ্চিমবঙ্গ রাজ্যের পুরুলিয়া জেলা৷ জেলাটির উত্তর পূর্বে(ঈশান) পশ্চিমবঙ্গ রাজ্যের পুরুলিয়া জেলা৷ জেলাটির পূর্বে ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণে ওড়িশা রাজ্যের ময়ূরভঞ্জ জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের পশ্চিম সিংভূম জেলা৷ জেলাটির পশ্চিমে ঝাড়খণ্ড রাজ্যের খুঁটি জেলা৷ জেলাটির উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷
জেলাটির আয়তন ২৬৫৭ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.৩৩%৷
সরাইকেল্লা খরসওয়াঁ জেলাটি একটি বহুভাষিক ও বহুসাংস্কৃৃতিক জেলা ৷ প্রধান ব্যবহৃত ভাষাগুলি হলো - বাংলা , সাঁওতালি , হিন্দী ; এছাাড়াও ওড়িয়া , মুন্ডা , ওড়িয়া , হো বহুল প্রচলিত৷
মোট জনসংখ্যা ৮৪৮৮৫০(২০০১ জনগণনা) ও ১০৬৫০৫৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৪তম৷ ঝাড়খণ্ড রাজ্যের ৩.২৩% লোক সরাইকেল্লা খরসোয়া(খরসওয়াঁ) জেলাতে বাস করেন৷
জেলার জনঘনত্ব ২০০১ সালে ৩১১ ছিলো এবং ২০১১ সালে তা বৃদ্ধি পেয়ে ৪০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৪৭% , যা ১৯৯১-২০১১ সালের ২১.১৫% বৃদ্ধির হারের থেকে বেশী৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৪৩৷
জেলাটির স্বাক্ষরতা হার ৫৪.৯০%(২০০১) তথা ৬৭.৭০%(২০১১)৷ পুরুষ স্বাক্ষরতার হার ৭০.৯৮%(২০০১) তথা ৭৯.০৩%(২০১১)৷ নারী স্বাক্ষরতার হার ৩৭.৯৬%(২০০১) তথা ৫৫.৮৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৯৮%৷
হেসা দুউম কোহিস্তান জেলা
হেসা দুউম কোহিস্থান জেলা আফগানিস্তানের কপিসা প্রদেশের দক্ষিণ অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে কেশেক্তান। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৯,৯০০ জন এর মত, যার মধ্যে অধিকাংশ তাজিক সম্প্রদায়ের। জেলাটি মূলত মিষ্টি তুন্তগাছ, আঙ্গুর, খেজুর এবং দারুচিনির জন্য বিখ্যাত।প্রায়শই লক্ষ্যে করা যায যে, শত শত দর্শণার্থী তাদের সপ্তাহান্তে কোহিস্তান নদীর পাশ্ববর্তী সুরবি হৃদে ঘুরতে যান।ইউএসএসআর এর বিরুদ্ধে যুদ্ধ চলাকালীন সময়ে কোহিস্তান ছিল মুজাহিদিনের অন্যতম প্রধান সদর দফতর। কোহিস্তান পারভান ও পাঞ্জশির প্রদেশের ক্রসরুটগুলিতে অবস্থিত। জামাল আঘা এই জেলার আরো একটি অন্যতম গ্রাম।
কোহ বন্দ জেলা
কোহবন্দ জেলা আফগানিস্তানের কপিসা প্রদেশের উত্তর-পশ্চিম অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির উত্তরে পারভন প্রদেশ, পূর্বে নেজরাব জেলা এবং দক্ষিণে মাহমুদ রাকি জেলা। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২০,৮০০ জন এর মত। জেলাটির কেন্দ্রীয় শহরের নাম হচ্ছে হাজিখে () যেটি জেলার পশ্চিম অংশে অবস্থান করছে। কোহবন্দিরা আদিবাসী পাশা নামক ভাষাতে কথা বলে থাকে যা এশিয়ার মধ্যে ৬৬% এর মত।
মাহমুদ রকি জেলা
মাহমুদ রকি জেলা (ফার্সি: ولسوالی محمود راقی ) আফগানিস্তানের কপিসা প্রদেশের পশ্চিম অঞ্চলে অবস্থিত একটি জেলা। ভৌগলিক অবস্থান অনুযায়ী জেলাটির দক্ষিণে পারভন প্রদেশ এবং এছাড়াও কপিসা প্রদেশের অন্যান্য জেলাগুলির সাথে সম্পৃক্ততা রয়েছে: যেমন: নেজরাব জেলা এবং পূর্বে উত্তর কোহিসন জেলা এবং দক্ষিণবঙ্গে তাগাব জেলা রয়েছে। জেলাটির কেন্দ্রীয় শহরের নাম হচ্ছে মাহমুদ রকি - যেটি প্রাদেশিক রাজধানী হিসেবে পরিচালিত হয়ে থাকে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৫৬,৮০০ জন এর মত।
নিজরব জেলা
নিজরব জেলা, (পশতু/ফার্সি: نجراب), এছাড়াও বলা হয়ে থাকে নিজরাউ, আফগানিস্তানের কপিসা প্রদেশের কেন্দ্রীয় অংশে অবস্থিত একটি জেলা। এটি কাবুল থেকে প্রায় ১২০ কিলোমিটার উত্তর-পূর্বে একটি উপত্যকায় অবস্থিত। ভৌগলিক অবস্থান অনুযায়ী জেলাটির পশ্চিমে মাহমুদ রকি ও কোহ বন্দ জেলা, উত্তরে পারভন প্রদেশ, পূর্বে লাঘমান প্রদেশ ও আলাসে জেলা এবং দক্ষিণে তাগাব জেলার সীমানা ঘিরে রেখেছে। জেলাটি কেন্দ্রীয় অঞ্চলের নাম হচ্ছে নিজরব শহর, যেটি জেলার দক্ষিণ অংঞ্চলে অবস্থান করছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯৯,৬০০ জন এর মত, যার ফলে এটি কপিসা প্রদেশের সবচেয়ে জনবহুল জেলা হিসেবে মর্যাদা লাভ করেছে।
নিজরব জেলার জনসংখ্যা বলতে পশতুন, তাজিক, পশাই এবং নুরিস্তানিদের নিয়ে গঠিত হয়েছে।
তাগাব জেলা (কপিসা)
তাগাব জেলা (from পশতু تګاب ولسوالۍ, "lone stream", ) আফগানিস্তানের কপিসা প্রদেশের পূর্ব অঞ্চলে অবস্থিত একটি জেলা।ভৌগলিক অবস্থান অনুযায়ী জেলাটির পশ্চিমে পারভন প্রদেশ, মাহমুদ রকি এবং নিজরব জেলার এর সীমানা যেটি উত্তর-পূর্বে নেওলো নামে পরিচিত, পূর্বে আলাসে জেলা এবং দক্ষিণ-পূর্বের কাবুল প্রদেশ অবস্থিত। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৭১,৭০০ জন এর মত, যার মধ্যে অধিকাংশ পশতুন এবং পশাই সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে তাগাব, যেটি জেলার পশ্চিম অংশে অবস্থান করছে।
চাংশা
চাংশা (, Changsha dialect: Tsanso) হচ্ছে হুনান প্রদেশের রাজধানী এবং সবথেকে জনবহুল নগরী যা গণপ্রজাতন্ত্রী চীনের দক্ষিন দিককার মধ্যাঞ্চলে অবস্থিত। এটি এলাকা জুড়ে বিস্তৃত এবং উত্তরদিকে য়ুয়েনিয়াং ও ইইয়াং, পশ্চিমে লোউদি, দক্ষিণে শিয়াংথান ও যুজৌ, পূর্বে চিয়াংশির য়িচুন ও পিংশিয়াং অবস্থিত। ২০১০ সালের আদমশুমারি অনুযায়ী, চাংশায় ৭০,৪৪,১১৮ বাসিন্দা বসবাস করে, যা প্রদেশটির জনসংখ্যার ১০.৭২%। শহরটি ছান-জু-থান নগরী বা মেগালপসিসের অংশ বিশেষ।
"চাংশা" নামের উৎপত্তি অজানা। এই নামটি সর্বপ্রথম পাওয়া যায় ১১শ খ্রিঃপূঃ-তে, চৌ রাজবংশের রাজা ছেংয়ের সময়ে: চাংশা এলাকার একজন সামন্ত "চাংশা নরম-খোসা কচ্ছপ" () নামে এক প্রকার নরম-খোসাবিশিষ্ট কচ্ছপ চৌ রাজার কাছে উপহার হিসেবে প্রেরণ করে। ২য় শতাব্দীতে, ইতিহাসবিদ য়িং শাও লিখেন যে কিন সাম্রাজ্য ঐ এলাকাকে তার আগেকার নাম হিসেবে ধারাবাহিকভাবে চাংশা নামে অভিহিত করে।
নকশালবাড়ি সমষ্টি উন্নয়ন ব্লক
নকশালবাড়ি সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত শিলিগুড়ি মহকুমার একটি প্রশাসনিক বিভাগ। ব্লকটি বাগডোগরা ও নকশালবাড়ি থানার অধীনস্থ এবং ব্লকের সদর নকশালবাড়িতে অবস্থিত। উত্তর বাগডোগরা হল এই ব্লকের একমাত্র জনগণনা নগরী। নকশালবাড়ি সমষ্টি উন্নয়ন ব্লকটি নেপাল সীমান্তবর্তী এলাকায় অবস্থিত।
নকশালবাড়ি . অক্ষ-দ্রাঘিমাংশে সমুদ্রপৃষ্ঠ থেকে গড় ১৫২ মিটার (৫০১ ফুট) উচ্চতায় অবস্থিত। ব্লকের আয়তন ১৮১.৫১ বর্গ কিলোমিটার।
মাটিগাড়া সমষ্টি উন্নয়ন ব্লকটি একটি জনগণনা নগরী ও ৬টি গ্রাম পঞ্চায়েত এলাকা নিয়ে গঠিত। এই ব্লকের অন্তর্গত গ্রাম পঞ্চায়েতগুলি হল: নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিগ্রাম এবং জনগণনা নগরটি হল উত্তর বাগডোগরা।
২০১১ সালের জনগণনা অনুযায়ী, নকশালবাড়ি সমষ্টি উন্নয়ন ব্লকের সামগ্রিক জনসংখ্যা ১৬৫,৫২৩। এর মধ্যে ৯৭,৭১৭ জন গ্রামবাসী এবং ৬৭,৮০৬ জন শহরবাসী। মোট জনসংখ্যার মধ্যে ৮৫,০৫৪ জন পুরুষ এবং ৮০,৪৬৯ জন নারী। এছাড়া ব্লকের মোট জনসংখ্যার ৪৪,৩২৮ জন তফসিলি জাতি এবং ৩২,৩৮৮ জন তফসিলি উপজাতি তালিকাভুক্ত।
২০১১ সালের জনগণনা অনুযায়ী, নকশালবাড়ি সমষ্টি উন্নয়ন ব্লকের মোট সাক্ষর জনসংখ্যা ১১০,৬৬৩। এর মধ্যে ৬২,২৭০ জন পুরুষ এবং ৪৮,৩৯৩ জন নারী।